
KOMUNIKACIJOS PASLAUGŲ PIRKIMO
TECHNINĖ SPECIFIKACIJA

I. BENDRA INFORMACIJA

1.1. Viešoji įstaiga Centrinė projektų valdymo agentūra (toliau – CPVA, Perkančioji organizacija), vykdydama Europos Sąjungos (toliau – ES) struktūrinių fondų investicijų administruojančiosios institucijos funkcijas ir siekdama įgyvendinti komunikacijos apie 2021–2027 metų ES fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimą ir administravimą veiklas, numato įsigyti komunikacijos paslaugas (toliau – Paslaugos, pirkimo objektas).
1.2. Tiekėjas, vykdydamas sutartį, privalo būti susipažinęs ir vadovautis 2021–2027 metų ES fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ komunikacijos strateginėmis gairėmis ir jų priedais, kurie skelbiami https://www.e-tar.lt/portal/lt/legalAct/1b055e80a0a811ed8df094f359a60216. 
1.3. Visą naujausią informaciją apie 2021–2027 metų ES fondų investicijų programą ir Ekonomikos gaivinimo ir atsparumo didinimo planą „Naujos kartos Lietuva“ galima rasti interneto svetainėje www.esinvesticijos.lt. 

II. PIRKIMO OBJEKTAS
[bookmark: _Hlk30669204]2.1. Pirkimo objektas – komunikacijos  paslaugos ir su komunikacijos priemonėmis susijusių aktualių trečiųjų šalių paslaugų organizavimas ir administravimas. 
2.2. Komunikacijos paslaugas sudaro šios paslaugos:
2.2.1. konsultacijos strateginiais informavimo, komunikacijos, reklamos, įvaizdžio, prekių ženklų, kampanijų kūrimo ir kitais susijusiais klausimais;
2.2.2. išorinės komunikacijos konsultacijos, kampanijos ir projektai;
2.2.3. rinkodaros komunikacijos konsultacijos, kampanijos ir projektai;
2.2.4. skaitmeninės komunikacijos konsultacijos, kampanijos ir projektai;
2.2.5. komunikacijos krizių prevencijos ir valdymo konsultacijos;
2.2.6. kūrybinių tekstų rašymas;
2.2.7. grafinio dizaino paslaugos (sukurtose iliustracijose negali būti pažeidžiamos autorinės teisės, sukurtos iliustracijos negali kurstyti nesantaikos ar būti įžeidžiančios. Jei paslaugos teikėjas, atlikdamas iliustracijų kūrimo darbus, pasitelkia fotobankų ar kitų vaizdo archyvų medžiagą, už ją Perkančiajai organizacijai negali būti taikomas papildomas mokestis. Sukurtos iliustracijos turi atitikti iš anksto su Perkančiąja organizacija suderintus dydžius, formatus (.jpg; .jpeg; .png; .eps; .ai; .psd) ir spalvų bei kitų elementų raišką. Iliustracijų sukūrimo darbai apima kūrybinės idėjos sukūrimo ir iliustracijos kūrimo darbus. Paslaugų teikėjo Paslaugų gavėjui sukurtos iliustracijos turi būti unikalios ir niekur kitur nenaudotos);
2.2.8. maketavimo paslaugos (sukurtuose maketuose negali būti pažeidžiamos autorinės teisės, sukurti maketai negali kurstyti nesantaikos ar būti įžeidžiantys. Jei Paslaugos teikėjas, atlikdamas maketavimo darbus, pasitelkia fotobankų ar kitų vaizdo archyvų medžiagą, už ją Perkančiajai organizacijai negali būti taikomas papildomas mokestis. Sukurti maketai turi atitikti iš anksto suderintus su Perkančiąja organizacija dydžius, formatus (.jpg; .jpeg; .png; .eps; .ai; .psd) ir spalvų bei kitų elementų raišką. Maketavimo darbai apima kūrybinės idėjos sukūrimo ir maketavimo darbus. Paslaugų teikėjo Paslaugų gavėjui sukurti maketai turi būti unikalūs ir niekur kitur nenaudoti);
2.2.9. pranešimų spaudai rašymas (pagal Perkančiosios organizacijos pateiktas gaires), suderinimas, išplatinimas (pranešimai spaudai platinami Lietuvos žiniasklaidai. Žiniasklaidos, kuriai yra platinami pranešimai, sąrašas turi įtraukti visus šaltinius, pateiktus Perkančiosios organizacijos nurodymu sudarytame žiniasklaidos žemėlapyje, jeigu toks buvo sudarytas. Minimalus platinimo sąrašo dydis turėtų būti 30-50 kontaktų, iš jų bent 30-50 proc. turėtų sudaryti su pranešimo tematika susiję šaltiniai. Perkančioji organizacija pagal savo nuožiūrą gali papildyti platinimo sąrašą savo surinktais kontaktais);
2.2.10. analitinių ir ES projektų ar jų dalyvių sėkmės istorijų straipsnių visuomenei ir verslui aktualia tema parengimas (pagal Perkančiosios organizacijos pateiktą informaciją, įskaitant pašnekovų paiešką, interviu atlikimą, redagavimą, iliustracijų / nuotraukų parinkimą, straipsnių maketų parengimą. Kiekvienas straipsnis turi būti unikalus ir niekur anksčiau nepublikuotas);
2.2.11. kasdieninis žiniasklaidos stebėjimas pateikiant įžvalgas tolesnei komunikacijai (monitoringo paslaugas Perkančioji organizacija perka atskira sutartimi ir pasidalins informacija su pirkimo laimėtoju);
2.2.12. temų, straipsnių, komentarų žiniasklaidoje inicijavimas, Perkančiosios organizacijos deleguotų atstovų dalyvavimo radijo ir televizijos laidose inicijavimas;
2.2.13. pristatymų (prezentacijų) rengimas (prezentacijos turi būti parengtos PPT formatu ne mažiau kaip 10 skaidrių. Prezentacija turi būti vizuali (ne mažiau kaip 50 proc. turinio perteikiama vizualaus atvaizdavimo (grafikai, paveikslėliai ir kt.) ir animuota);
2.2.14. video filmų kūrimo paslaugos (Paslaugų teikėjas sukuria filmuko scenarijų, parenka ir pasiūlo lokaciją, atlieka filmavimą (pagal poreikį filmuojama naudojant droną), vaizdo montavimą, įgarsinimą. Užtikrina, kad video turinį kurs ir kitus susijusius darbus dirbs profesionali ir kompetentinga kūrybinė komanda. Video turiniui sukurti naudojama profesionali ir kokybiška technika, skaitmeninis vaizdo montavimas su kokybišku stereo balso įrašu bei stereo garso (muzikos) intarpais ar fonine muzika. Naudojamas kokybiškas apšvietimas. Teikėjas užtikrina, kad video turinio muzikinis takelis būtų įsigytas legaliai arba sukurtas specialiai ir būtų tinkamas naudoti internete, o turiniui sukurti bus naudojama legali programinė įranga. Paslaugų teikėjas pasirūpina visomis naudojamų garso įrašų licencijomis. Turi būti paruošiamas ir video turinio variantas su subtitrais. Video turinys paruošiamas transliacijoms skaitmeniniuose kanaluose. Video turinys turi būti unikalus ir niekur anksčiau nepublikuotas);
2.2.15. su komunikacijos kampanijų turinio kūrimu susijusios paslaugos (turinio kūrimas televizijos, radijo, laikraščių reklamai ir turinio projektams, išorinei lauko reklamai, standartų neatitinkančios reklamos priemonių kūrimas kaip instaliacijos, audiovizualiniai sprendimai, su vaizdinės medžiagos gamyba susijusios paslaugos);
2.2.16. su renginių žiniasklaidai organizavimu susijusios paslaugos (viešinimui skirto renginio idėjos teikimas, temos ir pašnekovų parinkimas, datos ir vietos suderinimas su pašnekovais, pagrindinių renginio komunikacijos žinučių, tezių parengimas, scenarijų rengimas, įvairios pristatomosios medžiagos rengimas ir gamyba);
2.2.17. su skaitmeninės komunikacijos kampanijų turinio kūrimu susijusios paslaugos, aplikacijos, internetiniai įrankiai, būtini komunikacijos kampanijos tikslams įgyvendinti);
2.2.18. kitų su komunikacijos vykdymu reikalingų paslaugų bei prekių paieška, užsakymas ir koordinavimas;
2.2.19. paslaugų ir priemonių kokybės kontrolė, administravimas, rezultatų stebėsena, analizė ir ataskaitų rengimas, dokumentacijos tvarkymas.
2.3. Paslaugų teikimo terminai ir apimtys:
2.3.1. techninėje specifikacijoje nurodytos paslaugos bus užsakomos ir perkamos pagal Perkančiosios organizacijos poreikį. Tiekėjas turi teikti paslaugas pagal Perkančiosios organizacijos užsakyme pateikiamas paslaugų apimtis bei nustatomus paslaugų teikimo terminus (atskiru užsakymu);
2.3.2. paslaugų, nurodytų techninės specifikacijos lentelės 1-27 punktuose, detalizacija ir preliminarios apimtys (24 mėn.):
	[bookmark: _Hlk80701901]Eil. Nr.
	Paslaugų pavadinimas*
	Mato vnt.
	Preliminarios paslaugų apimtys**

	1.
	Konsultacijos strateginiais reklamos, informavimo, komunikacijos, įvaizdžio, prekių ženklų, kampanijų planavimo ir kitais susijusiais klausimais (paslaugas teikia strateginis konsultantas)
	Val.
	200

	2.
	Konsultacijos krizių prevencijos ir valdymo klausimais 
	Val.
	50

	3.
	Konsultacijos išorinės komunikacijos, kasdienės komunikacijos, rinkodaros, reklamos ar socialinių tinklų klausimais, paslaugų kokybės kontrolė, rezultatų stebėsena, ataskaitų teikimas (paslaugas teikia projektų vadovas)
	Val. 
	500

	4.
	Komunikacijos, įskaitant reklamos, viešųjų ryšių, kampanijos sukūrimas (paslauga apima kampanijos kūrybinės koncepcijos sukūrimą, koncepciją iliustruojančio vizualo (angl. key visual) sukūrimą, pagrindinės komunikacijos žinutės formulavimą, tikslų ir tikslinių auditorijų apibrėžimą) 
	Vnt.
	10

	5.
	Informacinis tekstas (straipsnis, pranešimas spaudai, komentaras, kitoks informacinio pobūdžio tekstas lietuvių kalba, ne mažiau kaip 3000 spaudos ženklų be tarpų, patikrintas kalbos redaktoriaus)
	Vnt. 
	100

	6.
	Pranešimo spaudai platinimas (Perkančiosios organizacijos arba tiekėjo parengto pranešimo spaudai platinimas žiniasklaidos kanalams elektroniniu paštu ir per specializuotas platformas)
	Vnt.
	160

	7.
	Kūrybinis tekstas (reklamai, brošiūroms, kvietimams, sveikinimams ir kitokio kūrybinio pobūdžio tekstams lietuvių kalba, ne mažiau kaip 1800 spaudos ženklų be tarpų, patikrintas kalbos redaktoriaus)
	Vnt.
	50

	8.
	Socialinių tinklų įrašas (lietuvių arba anglų kalba ne mažiau kaip 600 spaudos ženklų be tarpų)
	Vnt.
	400

	9.
	Prezentacijos rengimas lietuvių arba anglų kalba (ne mažiau kaip 10 skaidrių)
	Vnt. 
	20

	10.
	Temos/straipsnio/komentaro inicijavimas bendroje ar verslo žiniasklaidos priemonėje. Paslauga apima pasiūlymo žiniasklaidai (angl. pitch) parengimą ir kontaktavimą su žiniasklaidos priemone ir laikoma atlikta, kai inicijuota tema/straipsnis/komentaras paskelbtas žiniasklaidos priemonėje
	Vnt.
	50

	11.
	Paslaugos, produkto ar komunikacijos, reklamos kampanijos vizualinės linijos sukūrimas remiantis turimu vizualiniu identitetu
	Vnt.
	12

	12.
	Socialinių tinklų animuotų ir neanimuotų paveikslėlių dizaino kūrimas (sukūrimas apima kūrybinę idėją, grafinį dizainą, iliustracijas, atsižvelgiant į formato ir kitus socialinių tinklų reikalavimus. Jeigu keičiamas tik vienas elementas, pavyzdžiui, iliustracija ar užrašas, tai nelaikoma atskiru dizaino sprendimu).
	Vnt.
	400

	13.
	Reklaminių animuotų ir neanimuotų skydelių (angl. banner) dizaino kūrimas ir tiražavimas (sukūrimas apima kūrybinę idėją, grafinį dizainą, iliustracijas, vaizdo grafiką, 3D animaciją, garso sprendimus ir kitas priemones, kurios yra būtinos, siekiant sukurti skydelį, atsižvelgiant į kūrybinę idėją; dizaino linijos pritaikymas skirtingiems skydelių formatams ir adaptacija skirtingiems kanalams;)
	Kompl.
	30

	14.
	Infografikų kūrimas (sukūrimas apima kūrybinę idėją, dizainą ir maketavimą; turi būti kuriami pagal Perkančiosios organizacijos pateiktą informaciją, struktūruoti, su kuo mažiaus teksto, lengvai suvokiami)
	Vnt.
	10

	15.
	Maketavimo paslaugos (maketo sukūrimas apimą kūrybinę idėją, dizainą, iliustracijas. Tai galėtų būti reklaminių bukletų, leidinių, lauko reklamos, stendų ir kiti maketai)
	Val.
	100

	16.
	Kitų reikalingų iliustracijų ir grafinių sprendimų kūrimas
	Val.
	80

	17.
	Filmuoto video klipo sukūrimas (scenarijaus parengimas, lokacijos parinkimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su video klipo sukūrimu susijusios paslaugos; trukmė iki 1 min.)
	Vnt.
	8

	18.
	Animuoto video klipo sukūrimas (scenarijaus parengimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su video klipo sukūrimu susijusios paslaugos; trukmė iki 2 min.)
	Vnt.
	8

	19.
	Video vedlio sukūrimas (scenarijaus parengimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su video klipo sukūrimu susijusios paslaugos; trukmė iki 3 min. Video vedlio pavyzdys galėtų būti projekto įgyvendinimo plano užpildymas sistemoje).
	Vnt.
	2

	20.
	Video anonso sukūrimas (scenarijaus parengimas, lokacijos parinkimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su video anonso sukūrimu susijusios paslaugos; trukmė iki 15 s .)
	Vnt.
	6

	21.
	Video reportažo sukūrimas (scenarijaus parengimas, lokacijos parinkimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su video reportažo sukūrimu susijusios paslaugos. Teikėjas pasirūpina pašnekovais, grimuotojo bei stilisto paslaugomis (jei reikia) ir rekvizitais. Video reportažo trukmė iki 3 min.)
	Vnt.
	10

	22.
	Tinklalaidės sukūrimas (Tinklalaidės trukmė iki 30 min., scenarijaus parengimas, lokacijos parinkimas, filmavimas, grafika, montavimas, redagavimas,  įgarsinimas lietuvių arba anglų kalba, garso takelis, subtitravimas ir kitos su tinklalaidės kūrimu susijusios paslaugos. Teikėjas pasirūpina pašnekovais, grimuotojo bei stilisto paslaugomis (jei reikia), filmavimo vieta ir rekvizitais).
	Vnt.
	10

	23.
	„Instagram reels“ video sukūrimas (scenarijaus parengimas, filmavimas, montavimas, redagavimas,  įgarsinimas ir kitos su šio video sukūrimu susijusios paslaugos. Instagram reels formato trukmė - nuo 60 sekundžių iki 90 sekundžių, formatas - 9:16 (aspect ratio). Palaikomi vaizdo failų formatai: MP4 ir MOV, Foninės muzikos ir originalių garso takelių palaikymas. Garso formatai: AAC, MP3. Turinio vienetas gali būti montuojamas iš filmavimo medžiagos arba kuriamas kaip animacija (pilnai animuotas). Pagal poreikį turinio vienete gali būti dedami subtitrai ir naudojami grafiniai elementai.)
	Vnt.
	20

	24.
	Dinaminio „Instagram story“ video sukūrimas (scenarijaus parengimas, filmavimas, montavimas, redagavimas,  įgarsinimas, subtitravimas, jei reikia animacijos, ir kitos su šio video sukūrimu susijusios paslaugos. Vienas Instagram story kadras video formatu neturi būti ilgesnis nei 15 sekundžių, formatas - 9:16 (angl. aspect ratio). Palaikomi vaizdo įrašų failų formatai: MP4.)
	Vnt.
	50

	25.
	Audio klipo sukūrimas (trukmė iki 20 s; scenarijus, balso įrašymas, foninės muzikos ir originalių garso takelių pritaikymas) 
	Vnt.
	24

	26.
	Renginio žiniasklaidai organizavimas (renginio idėja, temos ir pašnekovų parinkimas, scenarijaus parengimas, datos ir vietos suderinimas su pašnekovais, pagrindinių renginio komunikacijos žinučių, tezių parengimas, reikalingų patalpų ir kitų priemonių organizavimas. Kviečiant žiniasklaidą į renginį, turi būti užtikrintas ne mažiau kaip 5 žiniasklaidos priemonių dalyvavimas renginyje)
	Vnt. 
	10

	27.
	Su integruotosios komunikacijos priemonėmis susijusių trečiųjų šalių paslaugų organizavimas (nestandartinių komunikacijos priemonių kūrimas, su vaizdinės medžiagos gamyba susijusių paslaugų organizavimas, administravimas, valdymas ir kitos organizacinės veiklos)***
	Val. 
	300


* CPVA šias paslaugas įsigys pagal faktinį savo poreikį ir suderintą paslaugų užsakymą bei terminus.
**Nurodyti kiekiai ir paslaugos yra orientaciniai, numatyti pasiūlymų vertinimui. Perkančioji organizacija neįsipareigoja nupirkti nurodyto paslaugų kiekio. Nurodyti orientaciniai kiekiai gali keistis (didėti arba mažėti) priklausomai nuo Perkančiosios organizacijos poreikio, neviršijant sutartyje su tiekėju numatytos pradinės sutarties vertės.
***Išskyrus eil. Nr. 26 nurodytas paslaugas.
2.3.3. už techninės specifikacijos 2.3.2 punkte numatytas paslaugas Perkančioji organizacija atsiskaitys pagal tiekėjo pasiūlytus įkainius, nurodytus pasiūlyme. Visos Paslaugų teikėjo išlaidos, susijusios su Paslaugų suteikimu, išskyrus išlaidas Trečiosioms šalims (Sutarties vykdymo išlaidų atlyginimas), turi būti įskaičiuotos į Paslaugų įkainius;
2.3.4. atsiskaitant su tiekėju už jo patirtas faktines išlaidas, reikalingas ir tiesiogiai susijusias su pirkimo sutarties vykdymu, kurias tiekėjas patirs dėl trečiųjų šalių teikiamų paslaugų, tokias kaip, pvz., reklaminių priemonių gamyba (popierinės skrajutės, žurnalai ar kita panašaus pobūdžio dalinamoji medžiaga), tiekėjas privalės jas pagrįsti, pateikdamas Perkančiajai organizacijai sąskaitą faktūrą ir išlaidas pagrindžiančius trečiųjų šalių dokumentus. Faktinėmis išlaidomis laikomos galutiniams paslaugas teikiantiems asmenims mokamos kainos, nepaisant to, kad tiekėjas už šių paslaugų pardavimą iš kitų asmenų gali gauti komisinius mokesčius (t. y. į šias išlaidas negali būti įtrauktas tiekėjo pelnas). Tiekėjo sprendimai, susiję su faktinėmis išlaidomis, kurios susijusios su trečiųjų šalių paslaugomis, turi būti iš anksto suderinti su Perkančiąja organizacija. Perkančioji organizacija turi teisę bet kada paprašyti tiekėjo parodyti originalius, iš trečiųjų asmenų patirtas išlaidas patvirtinančius dokumentus. Už trečiųjų šalių paslaugas bus apmokėta ne didesnėmis nei vidutinėmis rinką atitinkančiomis kainomis;
[bookmark: _Hlk164018966]2.3.5. pradinė sutarties vertė yra lygi maksimaliai viešajam paslaugų pirkimui skirtai lėšų sumai be PVM, t. y. 578 512,40 Eur. Sutarties kaina su PVM yra 700 000,00 Eur. Perkančioji organizacija neįsipareigoja nupirkti paslaugų už visą pradinę pirkimo sutarties vertę;
2.3.6. esant poreikiui, Perkančioji organizacija galės įsigyti techninėje specifikacijoje nenurodytų, tačiau su pirkimo objektu susijusių prekių ir (ar) paslaugų neviršijant 10 procentų sutarties vertės. Už techninėje specifikacijoje nenurodytas, tačiau su pirkimo objektu susijusias prekes ir (ar) paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių ir (ar) paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.
III. TEIKIAMŲ PASLAUGŲ KOKYBĖ

3.1. Teikiant Paslaugas turi būti visapusiškai įvykdyti visi Perkančiosios organizacijos keliami turinio, apimties, kokybės reikalavimai demonstruojant nagrinėjamo klausimo ir srities gilų išmanymą; turi būti išsamiai ir nuosekliai išanalizuoti, įvertinti bei atskleisti keliami klausimai; pateiktos idėjos neturi būti plačiai paplitusios/naudojamos, pateikta dokumentacija turi būti pagrįsta aiškiais ir racionaliais argumentais bei įrodymais; pateikiamos išvados ir rekomendacijos turi būti nepriekaištingos loginiu, dalykiniu, ekonominiu ir/ar kt. aspektais bei visiškai atitikti Perkančiosios organizacijos suformuluotą užduotį. 
3.2. Tiekėjo parengta tekstinė, vaizdinė, garso ar audiovizualinė informacija turi būti sklandi, pritaikyta nurodytai tikslinei auditorijai bei sklaidos kanalui (televizija, internetas, socialinė žiniasklaida, lankstinukas ar kt.). 
3.3. Perkančiosios organizacijos nustatytiems Paslaugų trūkumams šalinti nustatomas ne ilgesnis nei 1 darbo dienos terminas. Sudėtingų trūkumų atvejais, kurių dėl objektyvių priežasčių neįmanoma išspręsti per nurodytą laiką, Paslaugų teikėjas informuoja Perkančiąją organizaciją ir Šalys  susitaria dėl trūkumų šalinimo termino pratęsimo.
3.4. Teikėjas yra tiesiogiai atsakingas prieš Perkančiąją organizaciją už Paslaugų teikimui pasitelktų Subtiekėjų ar trečiųjų asmenų teikiamas paslaugas, jų kokybę ir įsipareigoja atlyginti dėl to Pirkėjui kilusius nuostolius.

IV. SUTARTINIŲ ĮSIPAREIGOJIMŲ VYKDYMO TVARKA

4.1. Tiekėjas įsipareigoja vadovautis Paslaugų tiekimo metu Lietuvos Respublikoje galiojančiais įstatymais ir kitais norminiais aktais, reglamentuojančiais Pirkimo sąlygose numatytų Paslaugų tiekimą, bei tokiam verslui taikytinais etikos bei gerosios verslo praktikos standartais
4.2. Ne vėliau kaip per 5 (penkias) darbo dienas nuo Paslaugų teikimo sutarties įsigaliojimo dienos organizuojamas Perkančiosios organizacijos ir tiekėjo komandos (specialistų, pirkimo metu vertintų pagal ekonominio naudingumo vertinimo kriterijų, ir specialistų, kurių atitiktis minimaliems kvalifikaciniams reikalavimams buvo vertinta pirkimo metu) susitikimas, kurio metu aptariamas tiekėjo pateiktas pasiūlymas, apimantis visas šioje Techninėje specifikacijoje apibrėžtas paslaugas. 
4.3. Tiekėjas turi užtikrinti nenutrūkstamą Paslaugų teikimo sutarties vykdymą ir aktyviai bendradarbiauti su Perkančiosios organizacijos paskirtais darbuotojais: pateikti jiems tarpinius rezultatus, atlikti reikiamas korekcijas ir kartu su Perkančiosios organizacijos atstovais siekti kokybiško galutinio rezultato. Tiekėjas įsipareigoja visas jam paskirtas užduotis (jų rezultatus) suderinti su Užsakovu. Esant reikalui, rezultato derinimas galimas ir su kitomis institucijomis. 
4.4. Perkančiosios organizacijos Komunikacijos skyriaus darbuotojas suteiks visą reikiamą informaciją integruotosios komunikacijos priemonių įgyvendinimui, tarpininkaus tarp sektorius atstovaujančių atstovų ir tiekėjo.
4.5. Užsakymą Perkančioji organizacija tiekėjui pateiks elektroniniu paštu. Užsakymo paslaugų sąmata suderinama elektroniniu paštu su Perkančiąja organizacija prieš užsakymo vykdymą. Visus paslaugų atlikimo sprendinius tiekėjas privalo suderinti su atsakingu Perkančiosios organizacijos darbuotoju ir ištaisyti dėl jo kaltės atsiradusius trūkumus savo sąskaita. Paslaugos, suteiktos tiekėjo iniciatyva, nesuderinus su Perkančiąja organizacija, nelaikomos pirkimo sutarties objektu ir nebus apmokamos.
4.6. Tiekėjas, teikdamas paslaugas, turi užtikrinti, kad nebūtų pažeistos trečiųjų asmenų intelektinės nuosavybės teisės. Tiekėjas įsipareigoja savo lėšomis atlyginti visus nuostolius, atsiradusius dėl trečiųjų asmenų intelektinės nuosavybės teisių pažeidimo. 
4.7. Visa Perkančiosios organizacijos pateikiama informacija tiekėjui yra konfidenciali. Tiekėjas įsipareigoja nenaudoti šios informacijos kitose, su Perkančiosios organizacijos perkamomis paslaugomis nesusijusiose viešinimo priemonėse. 
4.8. Tiekėjas perduoda nuosavybės teises ir visas autoriaus turtines teises į tiekėjo (įskaitant jo subtiekėjų/subteikėjų) sukurtus paslaugų rezultatus, įskaitant ir darbinius dokumentus/vaizdo įrašus, nuo paslaugų perdavimo-priėmimo akto pasirašymo momento neribotą laiką, neapsiribojant kurios nors valstybės teritorija. Tiekėjas neturi teisės viešai platinti Perkančiosios organizacijos perduotų Paslaugų rezultatų be išankstinio rašytinio Perkančiosios organizacijos sutikimo. 
4.9. Paslaugų priėmimas įforminamas priėmimo-perdavimo aktu (Šalims suderinta forma), kurį pasirašo abiejų šalių atstovai.
4.10. Tiekėjas privalo Perkančiajai organizacijai pateikti kokybiškus dokumentus/duomenis. Nekokybišku Paslaugų rezultatu (kai Perkančiajai organizacijai pateikiama bet kokia Tiekėjo rengta dokumentacija) bus laikomas toks rezultatas, kuris neatitinka šioje Techninėje specifikacijoje ir (ar) Perkančiosios organizacijos užsakyme nurodytų reikalavimų, teisės aktų, reglamentuojančių Paslaugų kokybę, reikalavimų ir (arba) tenkina bent vieną iš šių kriterijų: 1) dokumentuose yra kalbos ir skaičiavimo klaidų; 2) neaiški dokumento struktūra; 3) nepilna pateiktos dokumentacijos apimtis; 4) nepateiktos išvados ir/ar rekomendacijos (jei prašoma). 
4.11. Perkančioji organizacija teikia pastabas ir komentarus tik pilnos apimties, kokybiškai tiekėjo pateiktai dokumentacijai.
4.12. Perkančiajai organizacijai Paslaugos turi būti suteiktos numatytais terminais iki sutarties galiojimo pabaigos.

V. PASLAUGŲ TEIKIMO TERMINAS

5.1. Paslaugų pagal sutartį teikimo terminas – 24 mėnesiai nuo sutarties įsigaliojimo dienos.
5.2. Paslaugų teikimo sutartis galioja iki visiško sutartinių įsipareigojimų įvykdymo, bet ne ilgiau nei paslaugų suteikiama už 578 512,40Eur be PVM. 
_______________________

